Kogus gris  A-dreist ar stêr  Ur banneig heol evit he fenn  bank e-tal pont bras Sant-Sten, 16 05 2006    Pobl ar moustiked  Dre zan ar  brousgwez  Trechet omp  E Landaol, denderv, 17 05 2006    Ur goelan bennak  Divaskell bras en o mesk  Ur gercheiz e kreiskêr  Gwened, mintin, 18 05 2006    Un avel da zañsal  Kogus foll  O blev gwenn en heol dous  Santadur é tonet er-maez, Brech, 18 05 2006    Du lufrus  Glav bras er park  Bran walchet  Brech, ag an oto, enderv, 19 05 2006    Dre an nor e daou damm  Glav  ha gouiltron  Gwezenn giriz hejet-dihejet  Brech, tolp er vourch, glav bras er maez, 19 05 2006    Beuzet ma fenn  E kreskañs ar geot  Avel ha trouz ar grilhed  5 eur goude merenn, jardrin, Brech, 20 05 2006    Kant ha kant rummad kelion bras  Pep unan de dro, eveldomp-ni  Benniget get nouier ket piv  Calliphora, 5 eur goude merenn, jardrin, Brech, 20 05 2006    Un haïku a varv  An arall a za àr-wel  Heol àr-dreñv ma chein  Brech, hent da Landaol, àr-droad, 21 05 2006    Ur bitrak raoskl  Klevet en-dro àr ma hent  Kan bihan en avel  Klevet am boa ar bitrak-se é vonet, hag é tonet en-dro em boa klevet ivez hep sellet, Brech, 21 05 2006    Tri glaouer bras  Tost dar prad  Atav en avel divent  Martinets, Brech, hent da Landaol, 21 05 2006    Dre doull ar chodell  Liv orañjez àr da fas  Teltenn  ar vantell  Plañvour, 5eur30 denderv, 22 05 2006